39. schôdza NR SR - 6.deň - B. popoludní
Dátum: 2025-09-17
Poslanec: Plevíková, Zuzana (SMER - SD)
Druh vystúpenia: Vystúpenie v rozprave

Ďakujem za slovo, pán predsedajúci. Niekoľkokrát sa tu spomínalo skrátenie rozpravy, čo sa týka skráteného legislatívneho konania. Ja sa v podstate čudujem, že ste na opozičnej strane naozaj prekvapení, pretože od začiatku, a začala som upozorňovať počas rozpravy, keď pán Kišš tu dokonca spomínal ruské drony, asi 95 %, k čomu sa tu v rozprave vyjadrovali, tak v žiadnom prípade nebolo k skrátenému legislatívnemu konaniu. Ešte som hovorila, že to isté, úplne totožné, budeme počuť v ďalšom čítaní až proste do konca a dokolečka dokola. Ja keď vás počúvam, tak naozaj počujem totožné, identické veci, ktoré som počula, keď ste vystupovali v rozprave k skrátenému legislatívnemu konaniu. Ja fakt dúfam a som rada, že sa bude meniť rokovací poriadok, čo dúfam, že sa bude, aby to bolo aj vyšpecifikované to skrátené legislatívne konanie, pretože nikto to vôbec nedodržuje. (Smiech v sále.) No a teraz ku konsolidácii. Sama opozícia si je už dva roky vedomá, veľmi dobre vedomá, že je životne potrebné konsolidovať, sama to aj priznala a priznáva. Sami to hovoríte, hovorili ste aj v debatách aj pred rokom, hovoril to aj váš progresívny Ľudovít Ódor, že bude potrebné konsolidovať, k lego kockám sa ešte dostanem. Keď naša vláda prevzala vládnutie v roku 2023, dostali sme naozaj verejné financie v totálne deštruktívnom, katastrofálnom stave. Vy tu hovoríte, že čo ste nám akože odovzdali úplne že najkrajšie že financie a my tu môžme že čo s nimi robiť? Jediné, čo sme mohli robiť, je presne toto, že konsolidujeme a presne vďaka vám. Deficit, ktorý sme prezvali, bolo až vyše 8,5 mld. euro. Ja neviem, či si to občania vedia predstaviť úplne v reále, že aká je suma 8,5 mld. euro. Ale je to naozaj niečo, kvôli čomu musíme konsolidovať. Toto nehovoríme len my, to hovoria oficiálne dohľadateľné čísla. Je to dedičstvo, ktoré tu zanechali vlády v rokoch 2020 až 2023 a tri roky rozhadzovala Matovičovo-Hegerova vláda peniaze, šafárilo sa tu s nimi akoby nebolo zajtrajška, míňali sa tu na rôzne experimenty, atómovky, testovania, lotérie, drahé MOM-ky, prihrávali sa tu kšeftíky, takže neviem akože, či tu máme hovoriť teraz o zlodejinách. Keby som mala hovoriť o zlodejinách hnutia OĽANO, ja vám nebudem hovoriť v žiadnom prípade SLOVENSKO, tak mi nestačí ani tých 175 minút. (Reakcia poslanca Pročka.) Dostaneme sa k tomu, samozrejme. Tak si pripomeňme, že niektoré vaše krásne rozhodnutia za tri roky vďaka, vďaka čomu sme prišli o 3,7 mld. eur, vďaka vašim experimentom. Celoplošné testovania, lotéria, očkovací bonus 780 mil. euro. Ja dúfam, že občania, ktorí toto fakt pozerajú, tak začnú hĺbať v pamäti, že čo všetko sa dialo za tie tri roky tejto hrôzovlády. A myslím, že si veľmi ľahko spomenú, lebo to bolo naozaj pred pár rokmi. Exspirované vakcíny 5 mil. kusov 100 mil. euro. Zaplatené, ale nedodané vakcíny 30 mil. euro. Testovacie MOM-ky 110 mil. euro. Darovaná vojenská technika 671 mil. euro. Legislatívna smršť, aj k tomu sa potom ešte dostanem, 1,6 mld. euro. Zrušený bankový odvod 390 mil. eur. Zneužitá pandemická pomoc 15 mil. euro. Pochybné hospodárenie Slovenska IT, Slovensko IT 10 mil. euro, pán Hargaš. (Smiech v pléne.) Pochybné dotácie na nájomné, ja viem, prečo sa smejete, lebo hovorím pravdu a je vám takto trápne a jediné, čo vám ostáva, je smiech, ale pokračujeme. (Potlesk.) Pochybné dotácie na nájomné 1,4 mil. euro. Pochybné zmluvy v kauzách Vlčan, spomínate na Vlčana? Tuto je moja kolegyňa Matejičková, poslankyňa, ktorá by o tom veľmi veľa mohla rozprávať. Miškovič, Kaňka 2,5 mil. euro. Expo Dubaj, Sulík, 630-tisíc euro. To je dokopy 3,7... a neboli ste spolu vo vláde? 3,7 mld. euro. Pán Dubovický tu tvrdil, že teda že teraz čo je Expo v Japonsku v Osake, tak že je to proste nadhodnotená suma. A viete, kedy sa to schválilo? Ja som si to pozerala, ak ma vyvediete z omylu, tak sa ospravedlňujem, 5. októbra 2022. Vtedy sme boli vo vláde? (Reakcie z pléna.) Financovanie, financovanie, pán Dubovický... (Prerušenie vystúpenia predsedajúcim.) Gašpar, Tibor, podpredseda NR SR Chcem, chcem poprosiť poslancov z opozície, ktorí sa tu oháňate tým, aby ste dodržiavali rokovací poriadok a nerušili vaše vystúpenia, tak prestaňte. Pán Pročko, vy máte jedno oficiálne upozornenie dnes už v dnešnom dni. No hovorím to preto, lebo ste vstupoval do tohto vystúpenia niekoľkokrát. (Reakcia poslanca Pročka.) Skúste zachovať už raz normálne takú prirodzenú slušnosť patriacu do parlamentu. My dvaja sme si potykali kedysi, ale už si netykáme, dobre, pán Pročko. Odkedy si prišiel tu a používal si vulgarizmy, ktoré patria do tretej cenovej skupiny. Pani poslankyňa, pokračujte, a posledné upozornenie, hovorím ešte raz. Plevíková, Zuzana, poslankyňa NR SR Ďakujem, pán predsedajúci. Vidíte, pán poslanec Dubovický, že povedala som tu fakty a hneď skáčete proste do reči a vy ste hovorili tu úplné klamstvá, ale to je vám vlastné. Čo sa týka tých antigénových testov, však si pamätáme, aké tu boli problémy a že sa tu prihadzovali... =====